ผมพาแฟนไปฉีดยาคุมกำเนิดแบบ3เดือน แต่ตอนนั้นไม่ได้เป็นประจำเดือน แต่ว่าตรวจครรภ์แล้วว่าไม่ท้อง แล้วก็มีเพศสัมพันธ์ หลังฉีดยาคุมได้8วัน หลั่งใน คืออยากทราบว่า ฉีดได้8วัน ยาคุมจะออกฤทธิ์รึยัง แล้วฉีดยาคุม สามารถหลั่งในได้รึป่าว
สวัสดีค่ะ การใช้ยาคุมแบบฉีดคุมกำเนิดนั้นเป็นวิธีการคุมกำเนิดที่มีประสิทธิภาพสูงมากค่ะ ป้องกันการตั้งครรภ์ได้ 95-99% โอกาสตั้งครรภ์ขณะฉีดยาไปแล้วมีน้อยมาก โดยควรเริ่มฉีดยาภายใน 5 วันแรกของการมีประจำเดือน หรือถ้าฉีดช่วงเวลาอื่นที่ไม่ใช่ประจำเดือน ควรจะตรวจการตั้งครรภ์ให้แน่ใจว่าไม่ตั้งครรภ์ และควรรอให้ครบ 7 วันก่อนค่อยมีเพศสัมพันธ์ไม่ป้องกันได้ค่ะดังนั้นจากเหตุการณ์ที่กล่าวมานั้นยาคุมน่าจะออกฤทธิ์เต็มที่แล้ว สามารถมีเพศสัมพันธ์ไม่ป้องกันได้ค่ะและควรไปฉีดยาคุมให้ตรงตามที่แพทย์นัดทุกครั้ง หากฉีดช้ากว่ากำหนด ควรยืนยันก่อนว่าไม่ตั้งครรภ์เสมอค่ะ